Lav et referat af nedenstående tekst:

Tekst:
Brønderslev Bibliotek skal til sommer danne ramme om flere aktiviteter for udsatte børn i kommunen. Brønderslev Kommune står nemlig bag en af de 12 udvalgte kommunale indsatser, som DGI og Danmarks Idrætsforbund har valgt at støtte økonomisk. I alt uddeles der to millioner kroner til indsatserne, som har til formål at afhjælpe ensomhed blandt unge i en coronatid. Helt konkret skal pengene i Brønderslev Kommune bruges på at lave et såkaldt sommerpas til forenings-aktiviteter. Udover aktiviteter på biblioteket har kommunen også planer om aktiviteter med mountainbike og stand up paddle. Udviklingskonsulent Louise Eltved Krogsgård fra Brønderslev Bibliotek forklarer, at mange børn og unge på grund af corona-isolationen kan have mistet sociale kompetencer, og det kan sommerpasset til foreningsaktiviteterne være med til at rette op på. DGI og Danmarks Idrætsforbund har udvalgt 12 kommunale indsatser, hvor idrætsoplevelser skal afhjælpe ensomhed blandt unge i coronatiden. De 12 kommunale indsatser får til sammen to millioner kroner, og en af indsatserne findes i Brønderslev Kommune, hvor pengene bliver brugt på at lave et såkaldt sommerpas til foreningsaktiviteter, som deles ud til udsatte unge. Efter planen kommer det blandt andet til at foregå på Brønderslev Bibliotek, hvor der for eksempel arbejdes på at lave poetry slam, ligesom kommunen har planer om aktiviteter med mountainbike og stand up paddle.

Referat:
DGI og Danmarks Idrætsforbund støtter foreningsaktiviteter i Brønderslev Kommune.